|  |  |
| --- | --- |
|  | **Дадзеныя дэпутата, якому накіроўваецца зварот:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **г. Мінск, вул. Савецкая 11, Палата прадстаўнікоў**  **Дадзеныя грамадзяніна, які накіроўвае зварот:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Адрас: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Зварот выбаршчыка**

У сувязі з распаўсюджваннем інфармацыі пра шматлікія парушэнні, дапушчаныя пры правядзенні выбарчай кампаніі па выбарах прэзідэнта Рэспублікі Беларусь, лічу неабходным звярнуцца да Вас, як да дэпутата, які прадстаўляе інтарэсы выбаршчыкаў, з патрабаваннем аб прыняцці неадкладных захадаў і выкарыстанні сваіх паўнамоцтваў дэпутата для абароны парушаных правоў і свабодаў выбаршчыкаў вашай акругі.

Паводле арт. 24 Закона Рэспублікі Беларусь ад 4 лістапада 1998 г. № 196-З "Аб статусе дэпутата Палаты прадстаўнікоў, члена Савета Рэспублікі Нацыянальнага сходу Рэспублікі Беларусь", дэпутаты Палаты прадстаўнікоў прымаюць меры па забеспячэнні правоў, свабодаў і законных інтарэсаў сваіх выбаршчыкаў, насельніцтва адпаведнай адміністратыўна-тэрытарыяльнай адзінкі: разглядаюць звароты, якія ад іх паступаюць, спрыяюць у межах сваіх паўнамоцтваў належнаму вырашэнню змешчаных у іх пытанняў; вывучаюць грамадскае меркаванне і пры неабходнасці ўносяць прапановы ў адпаведныя дзяржаўныя органы.

Прашу Вас выкарыстаць усе магчымыя спосабы рэагавання, даступныя дэпутату, для таго, каб разабрацца ў сітуацыі, якая склалася на тэрыторыі вашай акругі, і прыняць меры па абароне правоў, у прыватнасці: накіроўваць запыты, пытанні, звароты, рэалізоўваць права заканадаўчай ініцыятывы, уносіць ініцыятыўныя звароты да ўпаўнаважаных асобаў для накіравання ў Канстытуцыйны суд Рэспублікі Беларусь і іншыя. Мяркую, што непрыняцце Вамі тэрміновых мер будзе сведчыць пра невыкананне прадугледжаных законам дэпутацкіх абавязкаў, што можа стаць падставай для пастаноўкі пытання аб страце даверу выбаршчыкаў і аб адклiканнi дэпутата ў адпаведнасці з главой 26 Выбарчага кодэкса. Прашу ўлічваць, што накіраванне гэтага звароту выкліканае парушэннем правоў, прадугледжаных як Выбарчым кодэксам, так і Канстытуцыяй Рэспублікі Беларусь (арт. арт. 60, 65, 66, 68 Канстытуцыі).

На падставе вышэйпададзенага, ПРАШУ:

1. Правесці праверку фармавання ўчастковых выбарчых камісій, размешчаных у вашай дэпутацкай акрузе:
   1. Вызначыць, якім чынам праводзілася вылучэнне кандыдатаў у камісіі:
      * чаму розныя суб'екты (палітычныя партыі, грамадскія аб'яднанні) вылучалі ў камісіі, як правіла, членаў аднаго працоўнага калектыву (ёсць падставы казаць пра дыскрымінацыю);
      * ці існаваў адзіны спіс патэнцыйных членаў камісій (відавочна, што выбар вылучаных членаў камісій не быў «выпадковым»);
      * ці сапраўды вылучаныя грамадзяне з'яўляліся членамі партый, грамадскіх аб'яднанняў, і з якога часу (ёсць звесткі, што многія з вылучаных членаў нават не адпавядалі кваліфікацыйным патрабаванням);
      * ці сапраўды праводзіліся сходы працоўных калектываў для вылучэння (ёсць звесткі, што больш за 50% работнікаў адмаўляюць правядзенне такіх сходаў);
      * ці сапраўды грамадзяне ставілі свае подпісы за вылучэнне, і ці сапраўды вылучэнне адбывалася ад розных выбаршчыкаў (ёсць звесткі, што подпісы ставілі не тыя грамадзяне, якія пазначаныя ў заяве; ёсць звесткі, што адносна многіх вылучаных асоб у якасці тых, хто вылучаў, пазначаныя дадзеныя адных і тых жа грамадзян).
   2. Вызначыць, якім чынам праводзілася галасаванне па вылучэнні членаў участковых камісій у выканаўчых органах у вашай акрузе:
      * чаму ў камісіі трапілі, як правіла, члены аднаго працоўнага калектыву (ёсць падставы казаць пра дыскрымінацыю);
      * ці існаваў адзіны спіс патэнцыйных членаў камісій (відавочна, што выбар членаў камісій не мог быць «выпадковым»).
2. Правесці праверку па прызнанні несапраўднымі подпісаў выбаршчыкаў вашай дэпутацкай акругі, пакінутых за вылучэнне кандыдатаў у Прэзідэнты:
   1. Вызначыць, якія экспертныя ўстановы і спецыялісты ўдзельнічалі ў праверцы подпісаў выбаршчыкаў;
   2. Вызначыць, у які тэрмін і ў якім парадку праводзілася экспертыза або вывучэнне пакінутых выбаршчыкамі подпісаў і на якой падставе рабілася выснова аб прастаўленні дат у падпісным аркушы «адной рукой»;
   3. Высветліць, якім чынам выбаршчык можа рэалізаваць дадзенае яму Канстытуцыяй права на зварот у дзяржаўныя органы і даведацца пра лёс свайго подпісу і матывы прызнання яго несапраўдным (камісіі адмовіліся даць інфармацыю);
   4. Высветліць, якім чынам выбаршчык можа рэалізаваць дадзенае яму Канстытуцыяй права на судовую абарону і на аспрэчванне рашэнняў камісій аб непрызнанні подпісаў (камісіі і суды не прынялі скаргі выбаршчыкаў да разгляду па сутнасці).
3. Правесці праверку па абмежаванні доступу назіральнікаў:
   1. Вызначыць, ці з'яўляецца канстытуцыйнай і ці падлягае прымяненню Пастанова Цэнтральнай камісіі №115 ад 22.07.2020 г., якая абмяжоўвае правы назіральнікаў (допуск на ўчастак не больш за 3 (5) назіральнікаў) у параўнанні з правамі, прадугледжанымі Выбарчым кодэксам;
   2. Паставіць ва ўстаноўленым парадку пытанне аб адмене Пастановы Цэнтральнай камісіі №115 ад 22.07.2020 г.
4. На падставе арт. 13 Выбарчага кодэкса, выкарыстоўваючы статус дэпутата, самастойна ажыццявіць назіранне ў дні датэрміновага галасавання, а таксама ў дзень асноўнага галасавання на адным з участкаў, якія належаць да вашай дэпутацкай акругі, з мэтай недапушчэння парушэнняў і забеспячэння сумленнасці і празрыстасці выбараў.
5. Размясціць інфармацыю аб прынятых мерах на падставе гэтага і аналагічных зваротаў на Вашым асабістым сайце дэпутата Палаты прадстаўнікоў, а таксама паведаміць на гэтым сайце пра тое, у які час і на якім участку вы будзеце прысутнічаць у якасці назіральніка.
6. Даць пісьмовы адказ на мой зварот на адрас, указаны ў звароце.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_  *дата* | \_\_\_\_\_\_\_\_\_\_\_\_\_\_\_\_\_\_\_  *подпіс* | \_\_\_\_\_\_\_\_\_\_\_\_\_\_\_\_\_\_\_\_  *ініцыялы, прозвішча* |